**ŠPORT**

Današnjo nalogo za šport lahko narediš v stanovanju ali pa zunaj na zraku. Kjer želiš…

Za začetek je zelo pomembno, da se ogreješ. Teci na mestu 1 minuto, nato pa si predstavljaj, da vodiš vaje v telovadnici za cel razred. Če imaš možnost, se postavi pred ogledalo. Naredi 6 gimnastičnih vaj in 3 vaje za moč.

Nato pa začni s krožno vadbo.

Začneš lahko pri katerikoli nalogi. Ko opraviš vseh 6 vaj, počivaj eno minuto. Nato pa spet od začetka. To naredi trikrat.

Za zaključek pa lezi na tla, zapri oči in poslušaj svoje dihanje. Ko se boš umiril/a, popij kozarec vode.

**SLOVENŠINA**

**Kako izrekamo opravičilo ? Kako napišemo opravičilo in kaj vse napišemo v njem?**

* **SDZ 2, 88, 89**

1. naloga Preberi povedi, ki so jih izrekli ljudje na fotografijah, in v katerih je izraženo opravičilo.

Odgovor na vprašanja o sporočevalcu, naslovniku in temi opravičila.

2. naloga Razmisli o svojih izkušnjah z izrekanjem opravičila (kdaj ga izrečeš, komu in kako). Izrazi svoje mnenje o učinkovanju opravičila na sogovorca ter o ljudeh, ki se ne opravičijo.

3. naloga Preberi Zalin nasvet v oblačku.

* **SDZ 2, 90**

5. naloga Razmisli, kako bi s kretnjami izrazil prošnjo, ali se nekomu zahvalil.

* **SDZ 2, 91**

Dopolni in pomni

Preberi povedi in vstavi manjkajočo besedo.

* **SDZ 2, str. 92**

1. naloga Ustno odgovori na vprašanja o svojih sporazumevalnih izkušnjah s pisanjem opravičila ter o odzivu naslovnika.

2. naloga Ob danih okoliščinah napiši neuradno zasebno opravičilo, in sicer po prenosnem telefonu lahko ga zapišeš na zaslon telefona, ki je v sdz-ju ali (opravičilo pošlješ kot SMS-sporočilo).

**SDZ 2, str. 93** 3. naloga

Delo iz 2. naloge ponovi še z elektronsko pošto.

Zapiši e-opravičilo v elektronsko pošto in jo pošlji na moj naslov ali pa ga zapiši v sdz.

Razmisli, kakšne so razlike sestavin telefonskega in elektronskega besedila ter razlogih zanje.

* **SDZ 2, str. 94**

 4. naloga: Nalogo reši v zvezek za jezik, ne piši na list papirja.

5. naloga: **Napiši naslovnikove podatke na pisemsko ovojnico.** *Bodi pozoren na pisanje s pisanimi črkami, čitljivost in na obliko pisanja. P*reverimo zapis.

* **SDZ 2, str. 95**

Dopolni in pomni.

Preberi nepopolne povedi in vpiši manjkajoče besede, s katerimi povzamemo obravnavane teme v vseh enotah tega poglavja.

Preverimo rešitve.

**MATEMATIKA**

**TEHTANJE**

Danes bomo nadaljevali s tehtanjem. Pretvarjali bomo merske enote za maso in z njimi računali.

**Odpri SDZ na strani 14 in 15.**

Reši vse naloge.

Reši še nalogi v **SDZ-ju na strani 17 in 18**.

Če česa ne razumeš, mi napiši. Saj poznaš moj e-naslov. ☺

**Dodatna naloga:** Doma poišči osebno tehtnico in stehtaj prazno šolsko torbo. Nato daj v torbo vse šolske potrebščine po urniku za sredo. Torbo ponovno stehtaj.

**DRUŽBA**

**KAKO POTUJEMO?**

Pri družbi je trenutna tema **promet**, ki ga uvrščamo med pojave v domači pokrajini, ki so povezani s človekom. Se spomniš?

V zvezek si narisal/a miselni vzorec in vrste prometa. Zdaj pa nadaljuj z delom v zvezku.

**Zapis v zvezek:**

**Učbenik, str.69**

* Moram vedeti: Pod miselni vzorec **prepiši** vsebino rumenega okvirčka.
* Ponovi: Vprašanja **prepiši** in nanje **pisno odgovori**.
* V **napredni obliki na R5** si oglej strani 4-13 Kako potujemo? in 4-14 Prometna sredstva. Preberi besedili, oglej si fotografije.
* Odpri tudi **rumeni krogec (žogo)** in ustno odgovori na vprašanja. Prosi za pomoč starše.

**Ena zanimivost:** Lani je v Luko Koper priplula 353 metrov dolga Maerskova ladja z zmogljivostjo več kot 15 tisoč kontejnerskih enot – največja doslej.

**GLASBENA UMETNOST:**

 **Ocenjevanje: Oblikuj koncertni list za glasbeno-gledališko prireditev**

Oblikuj glasbeno - gledališki list za koncert, ki bo potekal na naši šoli.

Nastopali bodo: mažorete, košarkarji, judoisti, otroški pevski zbor, mladinski pevski zbor, inštrumentalisti, folkloristi, otroci prvih razredov, povezovalci, gledališčniki.

Nastop bo v petek, 29. 5. 2020 ob 18.00 uri.

Naslov glasbeno – gledališke prireditve je Pozdrav poletju.

**Pri svojem delu boš uspešen/a, če boš sledil/a spodnjim kriterijem.**

* **Izdelek je pregleden, vsebina je ustrezna.**
* **Glavni naslov predstavlja naslov prireditve.**
* **Glasbeno – gledališki list vsebuje bistvene podatke: čas, kraj, naslov dogajanja, nastopajoče.**
* **Zapis je čitljiv (piši sam/a), uporabljene so barve ter tiskane in pisane črke.**
* **Glasbeno – gledališki list je opremljen z ilustracijami (nariši sam/a).**

Koncertni list za ocenjevanje mi pošlji po e-pošti na moj e-naslov najkasneje do **petka, 29. maja 2020**. V predalček **zadeva** napiši **GUM ocenjevanje in svoje ime**.